**ΔΗΛΩΣΕΙΣ ΜΑΘΗΜΑΤΩΝ**

**EAΡINO ΕΞΑΜΗΝΟ ΑΚ. ΕΤΟΣ 2024-2025**

Έναρξη Μαθημάτων : 10-2-2025 Λήξη Μαθημάτων : 30-5-2025

**Διακοπές Πάσχα:**

Από Μ. Δευτέρα 14-4-25 έως και Παρασκευή 25-4-2025

|  |  |  |
| --- | --- | --- |
|  | ΑΠΟ | ΕΩΣ |
| Δηλώσεις Μαθημάτων –ΥΠΟΧΡΕΩΤΙΚΑ ΟΛΟΙ  Για το **9ο εξάμηνο και πάνω** δηλώνουν στην κανονική δήλωση τα μαθήματα των εαρινών εξαμήνων | **11-2-2025** | **15-2-2025** |
| ΔΙΟΡΘΩΤΙΚΕΣ ΔΗΛΩΣΕΙΣ | **24-2-2025** | **28-2-2025** |
| Εμβόλιμη Εξεταστική  Φοιτητές από 9ο εξάμηνο και πάνω  **ΕΜΒΟΛΙΜΗ ΔΗΛΩΣΗ ΜΑΘΗΜΑΤΑ ΧΕΙΜΕΡΙΝΩΝ ΕΞΑΜΗΝΩΝ** | **24-2-2025** | **28-2-2025** |

Οι φοιτητές του **προγράμματος εξομοίωσης δεν κάνουν δήλωση μαθημάτων** γίνεται αυτόματα από την γραμματεία. Εάν υπάρχουν μαθήματα για εμβόλιμη εξεταστική θα στείλετε μειλ στη γραμματεία.

Τα **ΜΑΘΗΜΑΤΑ ΕΠΙΛΟΓΗΣ** που μπορούν να δηλώσουν ανάλογα με το έτος που βρίσκονται είναι:

**ΕΑΡΙΝΟ ΕΞΑΜΗΝΟ Μαθήματα Επιλογής**

**Α έτος (Β εξάμηνο)**

|  |  |  |  |  |  |  |
| --- | --- | --- | --- | --- | --- | --- |
| **ΚΩΔ** | **ΜΑΘΗΜΑ** | **Θ** | **Ε** | **ΚΛ** | **ECTS Θ** | **ECTS ΕΡΓ** |
| **ΦΕΕ1** | Παθοφυσιολογία | 2 | - |  | 3 |  |
| **ΦΕΕ3** | Εργοθεραπεία | 2 | - |  | 3 |  |

**Β και Γ έτος (Δ –ΣΤ εξάμηνο)**

|  |  |  |  |  |  |  |
| --- | --- | --- | --- | --- | --- | --- |
| **ΚΩΔ** | **ΜΑΘΗΜΑ** | **Θ** | **Ε** | **ΚΛ** | **ECTS Θ** | **ECTS ΕΡΓ** |
| **ΦΕΕ1** | Παθοφυσιολογία | 2 | - |  | 3 | |
| **ΦΕΕ3** | Εργοθεραπεία | 2 | - |  | 3 | |
| **ΦΕΕ2** | Ψυχολογία στην Υγεία - Γνωσιακή Συμπεριφορική Θεραπεία | 2 | - |  | 3 | |
| **ΦΕΕ4** | Οικονομικά της Υγείας και Marketing | 2 | - |  | 3 | |
| **ΦΕΕ8** | Διαγνωστική Απεικόνιση | 2 | - |  | 3 | |
| **ΦΕΕ10** | Υδροθεραπεία | 1 | 1 |  | 1 | 1 |

**Δ έτος (Η εξάμηνο)**

|  |  |  |  |  |  |  |
| --- | --- | --- | --- | --- | --- | --- |
| **ΚΩΔ** | **ΜΑΘΗΜΑ** | **Θ** | **Ε** | **ΚΛ** | **ECTS Θ** | **ECTS ΕΡΓ** |
| **ΦΕΕ1** | Παθοφυσιολογία | 2 | - |  | 3 |  |
| **ΦΕΕ3** | Εργοθεραπεία | 2 | - |  | 3 |  |
| **ΦΕΕ2** | Ψυχολογία στην Υγεία - Γνωσιακή Συμπεριφορική Θεραπεία | 2 | - |  | 3 |  |
| **ΦΕΕ4** | Οικονομικά της Υγείας και Marketing | 2 | - |  | 3 |  |
| **ΦΕΕ8** | Διαγνωστική Απεικόνιση | 2 | - |  | 3 |  |
| **ΦΕΕ10** | Υδροθεραπεία | 1 | 1 |  | 1 | 1 |
| **ΦΕΕ5** | Πτυχιακή Εργασία | 4 | - |  | 10 |  |
| **ΦΕΕ6** | Πρωτοβάθμια Φροντίδα Υγείας | 2 | - |  | 5 |  |
| **ΦΕΕ7** | Συγγραφή  Επιστημονικής Εργασίας | 2 | - |  | 5 |  |

**ΚΑΝΟΝΕΣ ΔΗΛΩΣΗΣ ΜΑΘΗΜΑΤΩΝ**

1. Κάθε εξάμηνο κάνω δήλωση στα μαθήματα

α) που θα παρακολουθήσω

β) θα δώσω εξετάσεις

γ) θα πάρω συγγράμματα (την πρώτη φορά που δηλώνω το μάθημα)

2. Δηλώνω έως **10 υποχρεωτικά μαθήματα κάθε εξάμηνο** έως το τυπικό μου εξάμηνο.

**Δεν μπορώ να πάρω μαθήματα από επόμενα εξάμηνα**

3. **Μαθήματα επιλογής**

Μπορώ να δηλώσω όσα μαθήματα επιλογής θέλω ανά εξάμηνο (σύμφωνα με το Εξάμηνο που είμαι) τα οποία θα μπορώ να τα παρακολουθήσω να πάρω συγγράμματα και να δώσω εξετάσεις. Στο τέλος της φοίτησης κάνω υπεύθυνη δήλωση με τα μαθήματα επιλογής που θα υπολογιστούν στο πτυχίο.

**Υποχρεωτικά** στο όγδοο εξάμηνο κάνω πτυχιακή εργασία **΄Η** συγγραφή επιστημονικής εργασίας και πρωτοβάθμια φροντίδα υγείας.

4. **Εμβόλιμη εξεταστική**

Όσοι είναι από 9ο εξάμηνο και πάνω μπορούν να δηλώσουν τα μαθήματα που χρωστάνε (έχουν δηλώσει και παρακολουθήσει σε προηγούμενα εξάμηνα) για εμβόλιμη εξεταστική .

Επιπλέον για να δηλώσετε εργαστήρια και το μάθημα Επικοινωνιακές Δεξιότητες στις Επιστήμες Υγείας θα πρέπει να έχει υπάρξει παρακολούθηση του μαθήματος και αποτυχία στις εξετάσεις.

Δηλώνετε τα μαθήματα των εαρινών εξαμήνων στην κανονική δήλωση και τα μαθήματα των χειμερινών εξαμήνων στην εμβόλιμη δήλωση. Τα μαθήματα εξετάζονται σε όλες τις εξεταστικές περιόδους ανεξάρτητα αν είναι μαθήματα εαρινού ή χειμερινού εξαμήνου

**ΜΕΡΙΚΗ ΦΟΙΤΗΣΗ**

Δικαίωμα υποβολής αίτησης για μερική φοίτηση σύμφωνα με την παρ. 3 του άρθρου 76 του Ν. 4957/2022 έχουν:

α) οι φοιτητές/τριες που αποδεδειγμένα εργάζονται τουλάχιστον είκοσι (20) ώρες την εβδομάδα,

β) οι φοιτητές/τριες με αναπηρία και ειδικές εκπαιδευτικές ανάγκες,

γ) οι φοιτητές/τριες που παράλληλα είναι αθλητές/τριες και υπάγονται στις περιπτώσεις, όπως αυτές προβλέπονται στην ισχύουσα νομοθεσία.

Για την ένταξή τους στο καθεστώς μερικής φοίτησης οι ανωτέρω φοιτητές/τριες δεν πρέπει να έχουν υπερβεί το ανώτατο όριο φοίτησης, σύμφωνα με τις διατάξεις της παρ. 1 του άρθρου 76 και των μεταβατικών διατάξεων του άρθρου 454 του ν. 4957/2022.

Η υποβολή των αιτήσεων για ένταξη στο πρόγραμμα **μερικής φοίτησης πραγματοποιείται κατά την προθεσμία ανανέωσης εγγραφών εξαμήνου** και υποβάλλονται ηλεκτρονικά ή αυτοπροσώπως στη Γραμματεία του οικείου Τμήματος.

**ΔΙΑΚΟΠΗ ΦΟΙΤΗΣΗΣ**

Οι φοιτητές/τριες που δεν έχουν υπερβεί το ανώτατο όριο φοίτησης σε ένα πρόγραμμα σπουδών πρώτου κύκλου, όπως περιγράφεται στην παρ. 1 του άρθρου 76 και στην παρ. 3 του άρθρου 454 του ν. 4957/2022, έχουν το δικαίωμα να διακόψουν τη φοίτησή τους για χρονικό διάστημα που δεν υπερβαίνει τα δύο (2) έτη. Το δικαίωμα διακοπής της φοίτησης δύναται να ασκηθεί άπαξ ή τμηματικά για χρονικό διάστημα κατ’ ελάχιστον ενός (1) ακαδημαϊκού εξαμήνου.

Τα ακαδημαϊκά εξάμηνα κατά τα οποία ο/η φοιτητής/τρια έχει ενταχθεί σε καθεστώς διακοπής φοίτησης δεν προσμετρώνται στην ανώτατη διάρκεια φοίτησης.

Υποβολή αιτήσεων για τους φοιτητές δεύτερου και άνω ακαδημαϊκού εξαμήνου που επιθυμούν διακοπή της φοίτησης τους πραγματοποιείται **κατά την προθεσμία ανανέωσης εγγραφών εξαμήνου** και υποβάλλονται ηλεκτρονικά ή αυτοπροσώπως στη Γραμματεία του οικείου Τμήματος.

**Μετά τη προθεσμία λήξης των δηλώσεων να ελέγξετε την ορθότητα της δήλωσης σας με τη Γραμματεία του Τμήματος**